१२. संरक्षित क्षेत्रसंग सम्बन्धित अवधारणा आंशिकरुपमा सही छ । प्रतिवेदनमा भनिएजस्तै अति अल्पसंख्यक, लोपोन्मुख र अति सिमान्तकृत रुपमा रहेका जाति, समुदाय र सांस्कृतिक क्षेत्रको संरक्षण र सम्बर्धन गर्न संरक्षित क्षेत्रको स्थापनाको अवधारणा सही छ । त्यसै गरेर सम्बन्धित प्रदेश भित्र पिछडिएको आर्थिक र सामाजिक अवस्थाबाट पछाडि परेका जाति, समुदाय र क्षेत्र वा विषयगत क्षेत्रको विकास गर्न विशेष क्षेत्रको स्थापनालाई पनि सही भन्न सकिन्छ । तर त्यस सन्दर्भमा निम्नलिखित दुईवटा कुराहरु माथि विचार गर्नुपर्ने आवश्यकता छ ।
